Document ID: 32010D0333

A BIZOTTSÁG HATÁROZATA
(2010. június 14.)
a 2004/211/EK határozatnak az élő lófélék és ezek spermájának, petesejtjének és embriójának közösségi behozatalára feljogosított harmadik országok és országrészek jegyzékében Bahreinre és Brazíliára vonatkozó bejegyzések tekintetében történő módosításáról
(az értesítés a C(2010) 3665. számú dokumentummal történt)
(EGT-vonatkozású szöveg)
(2010/333/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre (1) és különösen annak 12. cikke (1) és (4) bekezdésére, valamint 19. cikkének bevezető mondatára, illetve i. és ii. pontjára,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (2) és különösen annak 17. cikke (3) bekezdésének a) pontjára,
mivel:
(1)
A 90/426/EK irányelv megállapítja az élő lófélék Unióba történő behozatalának állat-egészségügyi feltételeit. Az irányelv úgy rendelkezik, hogy lófélék Unióba történő behozatala csak olyan harmadik országokból vagy harmadik országok területének olyan részéről engedélyezett, amelyek legalább hat hónapja mentesek a takonykórtól.
(2)
A tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról szóló, 2004. január 6-i 2004/211/EK bizottsági határozat (3) megállapítja azon harmadik országok vagy - régiókba sorolás alkalmazása esetén - harmadik országok azon részeinek jegyzékét, ahonnan a tagállamok engedélyezik a lóféléknek és ezek spermájának, petesejtjének és embriójának az importját, továbbá megadja az ilyen behozatalra alkalmazandó további feltételeket. A listát az említett határozat I. melléklete tartalmazza.
(3)
A takonykór Brazília területének egyes részein előfordul, ezért a lófélék - és következésképpen spermájuk, petesejtjük és embriójuk - behozatala csak az ország olyan területének az említett betegségtől mentes részéről engedélyezhető, amely a 2004/211/EK határozat I. mellékletének 4. oszlopában fel van sorolva. Goiás állam szerepel az említett oszlopban. A Distrito Federal Goiás államban található önálló közigazgatási egység. Járványügyi szempontból a Distrito Federal Goiás állam részének minősült, és nem szerepelt külön az említett oszlopban.
(4)
2010 áprilisában Brazília értesítette az Állat-egészségügyi Világszervezetet (OIE) annak megerősítéséről, hogy Distrito Federalban az egyik lóban takonykórt találtak. Mivel Distrito Federal már nem mentes a takonykórtól, a 2004/211/EK határozat I. mellékletét módosítani kell annak feltüntetésére, hogy a régióból származó lóféléknek, illetve azok spermájának, petesejtjeinek és embrióinak Unióba történő behozatala nem engedélyezett.
(5)
Ezenfelül a Bizottság jelentést kapott a takonykór Bahreinben történő előfordulásának megerősített eseteiről. Ezért a Bahreinből származó törzskönyvezett lovak és azok spermájának behozatala nem engedélyezett.
(6)
A 2004/211/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/211/EK határozat I. melléklete a következőképpen módosul:
1.
a Bahreinre vonatkozó bejegyzés helyébe a következő szöveg lép:
„BH
Bahrein
BH-0
az egész ország
E
-
-
-
-
-
-
-
-
-”
2.
a Brazíliára vonatkozó bejegyzés helyébe a következő szöveg lép:
„BR
Brazília
BR-0
Az egész ország
-
-
-
-
-
-
-
-
-
-
BR-1
A következő államok:
Rio Grande do Sul, Santa Catarina, Paraná, São Paulo, Mato Grosso Do Sul, Goiás, Minas Gerais, Rio De Janeiro, Espíritu Santo, Rondônia, Mato Grosso
D
X
X
X
X
X
X
X
X
X
BR-2
Distrito Federal
D
-
-
-
-
-
-
-
-
-”
2. cikk
Ennek a határozatnak a tagállamok a címzettjei.
Kelt Brüsszelben, 2010. június 14-én.

Labels: 0
3
18
6